Ons het die afgelope weke soveel reën gekry dat Kathu se velde groen van die gras staan. Gister die hele dag weer, met donderweer wat die krag in die huis uitgeslaan het. Ek het my koud geskrik.
So besluit manlief Dinsdag ons gaan ‘n plan maak. Hy draai die kraan van die bad in die ander badkamer oop. Ons moet badwater hê vir toilet en so aan. Dan voel mens net minder magteloos. Want ek weet nie of ek totaal onnosel is nie, maar ek staan elke keer met ‘n handvol seep en as ek die kraan oopdraai, is daar geen water om dit mee af te was nie. Net soos wat ek by die kete staan en wag dat dit kook en later onthou daar is mos nie krag nie. Of sien dat daar nie is nie.
Hy vergeet egter van die water en dit loop die bad vol, oor die rand van die bad, die hele badkamer vol en was mooi op pad kombuis en spaarkamer toe. Ek weet van niks.
Ek dog die ou van die werk het iets vreesliks gesê. Daar is mos maar altyd die moontlikheid dat iets op die myn fout kan gaan. Of dat hy sy vingers met die potte verbrand het terwyl hy met een hand probeer inskep. Hy glo my mos nie heeltemal dat mens nie met ‘n nat lap aan die potte kan vat nie.
Ek klim maar weer uit die bed om te gaan kyk waarvoor. En loop my vas in die gemors in die huis as ek regmaak om my sepies te kyk en te gaan slaap.
Ewenwel, die man probeer droogmaak met die mop. Hy dink mos in die laaste tyd hy weet hoe om huis skoon te maak. En ek laat hom eers begaan. Kyk hoe hy nie daarin slaag om die watervlak te verminder nie. Want sien, gelukkig is die vloer skeef, die meeste van die water lê in die badkamer.
So maak ons saam-saam die gemors skoon. En word daar in die nag wasgoed gewas, die volgende dag sou mos waterloos wees.
Dus lag ek net vir hom. Ek is mos nie verniet besig met ‘n 28 dae leesplan oor die pêrels van die huwelik nie. Hierdie is ‘n pêrel, as ons saam kan skoonmaak waar een van ons drooggemaak het – al is dit in die geval eerder natgemaak het.
Ek sal die dorpie met sy mooi hoofstrate waarskynlik mis. Sonder water kan mens egter nie die dorpie geniet nie. En soos op die skedule, is ons vandag, 12 Februarie 2021 weereens sonder water.
Ha ha, skuus ek lag, maar dis díe dinge wat die lewe interessant maak. Dis dis een van die “onthoujynog” goed vir die ouetehuis se stoep.
Ek voel ook so, Seegogga, om vir weke lank elke twee dag die hele dag geen water te kry nie, is geen graap nie. Ek vang sommer reenwater op.
Ai Anne, en dan kla ek so. Dit os baie erg, en julle het nie keuse nie. Hier word die instandhoudinsg net nie gedoen nie. Water is daar genoeg.
Ai. Ek is baie, baie jammer vir julle. Julle moet maar kom aftree waar daar water is en sonpanele insit.
Maar hy verseker my ons sal die plot lewe geniet. Help? Ek moet ondersoek instel, en dis toe ek hier gekom het.
Ok, nou het ek geen idee of dit geplaas word nie. Ek sien die reply is gestuur, seker per e-pos? Laat weet gerus as jy meer wil weet.